
    545400 SIGHIŞOARA
Piața Muzeului nr. 7, Tel./Fax 0265 – 771278
                                                         H O T Ă R Â R E A NR. 3
                                                                26 ianuarie 2026
                privind acordarea dreptului de uz și servitute în favoarea DELGAZ Grid S.A., asupra terenului înscris în C.F. nr. 60503 Sighișoara, în vederea realizării și exploatării rețelei de distribuție a gazelor naturale pentru racordarea unor imobile
Consiliul Local al Municipiului Sighişoara, întrunit în ședință extraordinară,
Luând act de proiectul de hotărâre, înregistrat cu nr. 1.222/15.01.2026 şi la Consiliul Local Sighișoara cu nr. 2.321/21.01.2026, de referatul de aprobare, înregistrat cu nr. 1.223/15.01.2026, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 739/13.01.2026, prin care domnii Libeg Virgil și Timofte Vasile aduc la cunoștința Municipiului Sighișoara și a Consiliului Local al Municipiului Sighișoara necesitatea constituirii dreptului de uz și servitute în favoarea operatorului de distribuție a gazelor naturale DELGAZ Grid S.A., asupra terenului înscris în Cartea Funciară nr. 60503 Sighișoara, aparținând domeniului privat al Municipiului Sighișoara, în vederea realizării, exploatării și întreținerii rețelei de distribuție a gazelor naturale, necesară racordării imobilelor proprietate personală, înscrise în Cărțile Funciare nr. 60504, nr. 60507-C1-U1 și nr. 60507-C1-U2; 

Având în vedere documentația transmisă în completarea cererii înregistrate cu nr. 739/13.01.2026, ca urmare a solicitărilor formulate prin adresele emise de operatorul de distribuție gaze naturale Delgaz Grid S.A., documentație înregistrată la Municipiul Sighișoara cu nr. 1.288/15.01.2026, din care rezultă necesitatea constituirii dreptului de uz și de servitute asupra terenului identificat prin C.F. nr. 60503 Sighișoara;

Având în vedere că pentru realizarea lucrării este necesară traversarea terenului aflat în domeniul privat al Municipiului Sighișoara, înscris în C.F. nr. 60503, în vederea racordării la rețeaua de gaze naturale a imobilelor proprietate privată ale solicitanților, fapt care contribuie la creșterea calității vieții și la valorificarea imobilelor;

Ținând cont de prevederile art. 12 alin. (4) și de cele ale art. 109 - 113 din Legea nr. 123/2012 privind Legea energiei electrice şi a gazelor naturale, cu modificările și completările ulterioare; 

Având în vedere prevederile art. 555, ale art. 749 și urm., precum și cele ale art. 755 și urm. din Legea nr. 287/2009 privind Codul civil, republicat, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;
Având în vedere Raportul de specialitate al Compartimentului Administrarea Domeniului Public și Privat, înregistrat cu nr. 1.224/15.01.2026, prin care se propune acordarea dreptului de uz și servitute în favoarea DELGAZ Grid S.A., asupra terenului înscris în C.F. nr. 60503 Sighișoara, în vederea realizării și exploatării rețelei de distribuție a gazelor naturale pentru racordarea unor imobile;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „b”, „c” și „d”, alin. (6) lit. „b”, alin. (7) lit. „s” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se acordă dreptul de uz către DELGAZ Grid S.A. asupra terenului intravilan aparținând domeniului privat al Municipiului Sighișoara, înscris în Cartea Funciară nr. 60503 Sighișoara, în suprafață de 627 mp., pentru executarea lucrărilor necesare în vederea realizării, reabilitării, retehnologizării, funcționării normale a obiectivelor sistemului de distribuție a gazelor naturale prin efectuarea reviziilor, reparațiilor și intervențiilor, ori de câte ori va fi necesar.

Art. 2. Se acordă dreptul de servitute de trecere subterană și de suprafață către DELGAZ Grid S.A. asupra terenului intravilan aparținând domeniului privat al Municipiului Sighișoara, înscris în Cartea Funciară nr. 60503 Sighișoara, în suprafață de 627 mp., în vederea instalării de rețele, conducte, racorduri viitoare sau alte obiective/echipamente aferente capacităților sistemului de distribuție, precum și pentru accesul necondiționat al angajaților operatorului licențiat al sistemului de distribuție DELGAZ GRID S.A. la locul de amplasare a acestor obiective prezente și viitoare ale sistemului, în vederea realizării lucrărilor de întreținere, reparații, revizii, modificări, exploatare, dezvoltare, etc, precum și ori de câte ori va fi necesar.
Art. 3. Acordul privind constituirea dreptului de uz și servitute asupra terenului înscris în Cartea Funciară nr. 60503 Sighișoara va fi materializat prin act notarial. 

Art. 4. Se împuternicește Primarul Municipiului Sighișoara să semneze, în numele Municipiului Sighișoara și al Consiliului Local al Municipiului Sighișoara, acordul notarial privind constituirea dreptului de uz și servitute asupra terenului înscris în Cartea Funciară nr. 60503 Sighișoara, precum și orice alte acte necesare punerii în aplicare a prezentei hotărâri.

Art. 5. Exercitarea dreptului de uz și servitute asupra terenului afectat de lucrările menționate la art. 1 și art. 2 ale prezentei hotărâri se realizează pe toată durata existenței obiectivului/sistemului de gaze naturale. 

Art. 6. Dreptul de uz și de servitute se acordă sub condiţia ca lucrările efectuate să nu afecteze carosabilul, iar execuţia subtraversărilor de alei şi străzi se va efectua prin foraj orizontal. 

Art. 7. După executarea lucrărilor, terenul va fi adus la starea iniţială prin grija constructorului. 

Art. 8. Toate cheltuielile ocazionate de constituirea dreptului de uz și servitute, inclusiv cele privind întocmirea și autentificarea actului notarial, înscrierea în cartea funciară, realizarea documentațiilor tehnice, precum și orice alte costuri aferente punerii în aplicare a prezentei hotărâri, vor fi suportate integral de beneficiarii racordării la rețeaua de distribuție a gazelor naturale, respectiv de domnii Libeg Virgil și Timofte Vasile, fără nicio obligație financiară din partea Municipiului Sighișoara.

Art. 9. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Compartimentul Administrarea Domeniului Public și Privat – Direcția Arhitect Șef, Serviciul Monitorizare Servicii Publice, Guvernanță Corporativă, Compartimentul Buget, Contabilitate, Salarizare – Direcția Economică şi Compartimentul Juridic din cadrul Municipiului Sighişoara.

Art. 10. Prin grija doamnei Bizo Anca, Secretarul General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 


PREŞEDINTE DE ŞEDINŢĂ,
  

     Călugăr Andrei - Robert                                      Contrasemnează pentru legalitate
                                    SECRETARUL GENERAL al municipiului,

                                                              Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  2 ex. Compartimentul Administrarea Domeniului Public și Privat – Direcția Arhitect Șef;

  1 ex. Serviciul Monitorizare Servicii Publice, Guvernanță Corporativă;

  1 ex. Compartimentul Buget, Contabilitate, Salarizare – Direcția Economică;
  1 ex. Compartimentul Juridic;
  1 ex. domnii Libeg Virgil și Timofte Vasile;
  1 ex. DELGAZ GRID S.A.
15 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 3/26.01.2026

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


